
DISSERTATIO  MEDICA  ?/, 

INAUGURALIS 

DE 

FEBRE  FLAVA  HISPANIAE. 

* 

AUCTORE  THOMA  M.  FOGO. 


PRAEFANDA. 

A  egrotatio  pestifera,  quae  inter  paucos  an¬ 
nos  tantam  stragem  in  nonnullis  provinciis  His¬ 
paniae  fecit,  multis  disputationibus  de  ejus  na¬ 
tura  et  origine,  causam  dedit. 

Febris,  tale  malum  in  iis  locis,  quibus  gras¬ 
sata  est,  evasit,  ut  omnes  soliciti  fuerunt  ejus 
naturam  reperire,  et  aliquem  modum  instituere, 
si  noii  renascenti  occurrere,  saltem  effecta  ni¬ 
mis  lethalia  ejus  sublevare® 

Huic  rei  vehementer  optandae,  haud  parum 
obstat  magna  dissentio  inter  medicos  de  natu¬ 
ra  ejus  contagiosa,  qui  hujusmodi  disputationi¬ 
bus  nimis  forsan  impliciti,  rationes  quibus  feli¬ 
cius  mederi  possit,  haud  ex  aequo  prosecuti 
sunt. 

Cum  exercitui  interfuissem,  dum  haec  febris 
obtinuit  anno  millesimo  octingentesimo  decimo 
tertio  Gadibus,  et  multas  occasiones  eam  viden¬ 
di,  non  solum  in  nosocomiis  nostris  militaribus, 
sed  etiam  inter  cives  habuissem,  de  ea  disseram 
ut  tunc  accidit,  sine  prolixa  enumeratione  va¬ 
riarum  opinionum  ab  auctoribus  de  ea  recep¬ 
tarum,  quod  mea  proposito  averteret,  et  prae¬ 
terea  in  controversiam  me  duceret,  quam  evita¬ 
re  solicitus  sum. 


HISTORIA. 


Gades,  aliquo  morbo  pestifero,  quadraginta 
circiter  annos  exempti  fuerunt,  quando  unus 

valde  mortalis,  ibi,  in  autumno  anni  millesimo 
octingentesimo,  post  aestatem  maxime  mutabi- 
lissimem,  comparuit.  Contagio,  navi  bellica 
quae  ab  America  Australi  advecta  erat,  hoc 
tempore,  existimata  fuit  adveln  ;  et  per  hanc 
scaturiginem,  indigenae  semina  morbi  commu¬ 
nicata  fuisse  putant.  Quando  primo  apparuit, 
febrem  biliosam  esse  consuetam  duxerunt,  quae 
sub  idem  tempus  usitate  existit,  donec  gravis 
strages  ab  ea  edita,  eos,  quum  nimis  sero,  eno- 
rum  suorum  admonuit. 

Febris  se  inveteraverat  antequam  veram  ejus 
naturam  perspexerunt,  et  quotidie  mirum  in 
modum  increverat :  multi,  typum  pestiferum 
negando,  et  imprudenter  seipsos  ad  ejus  impul¬ 
sum  objiciendo,  cito  e  vivis  erepti  fuerunt.  Ita 
rapide  disseminabatur  e  domo  in  domum,  et  vi¬ 
co  in  vicum,  ut  pauci  ejus  insultum  evadeient  \ 
et  quando  aliquam  in  familiam  ingiediebatur, 
raro  unicus  tantum  affi ciebatur,  pleri  que,  plus 
minusve,  ab  ea  passi  sunt.  Haec  rapida  propa- 
gatio  eam  esse  contagiosam  luculenter  evince¬ 
re  videtur. 

Natura  pestifera  hujus  morbi  magis  illustra¬ 
ta  fuit,  in  ea,  quae  Calpe  (hodie  Gibraltaria  vo¬ 
catur)  anno  millesimo  octingentesimo  quarto  oc¬ 
currit  : — ex  quatuordecim  millibus  non  militan- 

» 

tibus,  viginti  octo  solummodo  incolumes  evase¬ 
runt. 

Habitatores  oppidorum  pagorumque  in  qui¬ 
bus  non  cautum  erat,  fugientibus  admissis  a  Ga¬ 
dibus,  febre  ejusdem  typi  impliciti,  quae,  iis  qui 
nuper  se  illis  conjunxerant,  indagabatur,  dum 
ea  loca,  in  quibus  cautio  habita  erat,  et  corona 
militaris  dierum  quadraginta  propter  salutem 
stricte  observata  erat,  ex  toto  salubria  manse¬ 
runt,  quamvis  etiam  ad  urbem  Gades  propiora, 
quam  multi  pagorum  qui  afficiebantur,  clare  os¬ 
tendunt,  quod  ubi  communicatio  cum  morbosis 
prohibita  fuit,  nulla  febris  symptomata  videban¬ 
tur,  dum  ejus  introductio  semper  ad  veram  ori¬ 
ginem  investigata  est,  nempe,  contagium  fugi¬ 
entibus  allatum  ab  locis  affectis 


*  “  Pues  al  paso  que  Cadiz  se  veia  devorado,  par  una 
fiebre  de  mucha  gravidad  y  consequendas,  Ios  pueblos  im- 

Quomodo  haec  febris,  anno  millesimo  octin¬ 
gentesimo  decimo  tertio  invecta  fuit,  nunquam 
clare  intelligebatur,  ni  fallor  ;  sed  eadem  incre¬ 
dulitas  medicorum  Hispanicorum,  et  eorum,  qui 
sanitatis  concilium  constituerunt,  hac  occasione 
ut  priore,  haud  minus  forsan  prophylaxi  obsta¬ 
bat. 

Argumentum,  ut  ex  miasmate  paludum  ori¬ 
retur,  profecto  absurdum  esse  videtur.  Gades, 
quamvis  rupe  elevata  et  terra  sicca  siti,  et  pro¬ 
cul  paludibus,  hoc  morbo  correpti  fuerunt ; 
dum  urbs  Sanctus  Ferdinandus,  tantum  septem 
mille  passuum  Gadibus  disjuncta,  et  fere  palu¬ 
dibus  circumdata,  incolumis  evasit. 

Febris,  ineunte  Septembro,  inter  cives,  et  pau¬ 
lo  post  inter  copias  Britannicas,  in  casis  de¬ 
gentes,  juxta  urbis  portas  ad  campum  spectan- 


mediatos  no  padecian  semejante  azote,  y  solo  empezaron  a 
sufrirlo,  quando  la  afluencia  de  los  emigrados  de  Cadiz 
transplanto  a  ellos  el  germen  de  contagion.” 

Dissertacion  Medica  sobre  la  Calentura  maligna  conta- 
tagiosa,  que  reyno  en  Cadiz  el  ano  de  1800,  por  Gonzales, 
p.  24. 

tes,  comparuit :  maligna  ejus  natura  illico  con¬ 
firmabatur,  pluribus  militibus,  aut  aliis,  qui  ex¬ 
ercitui  pertinuerunt,  post  aegrotationem  aliquot 
dierum,  demortuis.  Rationes  efficacissimae  pro¬ 
tinus  initae  fuerunt,  quibus,  magna  ex  parte, 
clades  imminuta  quae  denique  evenit,  cum  aliis 
temporibus  comparata,  attribui  debet.  Inter 
incolas  tamen  alia  causa  aliquatenus  penderet ; 
quum  eorum  multi,  morbum,  dum  antequam 
extitit,  habuissent,  a  secundo  insultu  incolumes 
fuerunt.  Haec  res  quidem  illis  tam  firme  cre¬ 
dita  fuit,  ut  muneribus  parentum,  aut  propin¬ 
quorum,  aut  amicorum  ita  assidue  perfungeren¬ 
tur,  quod  nunquam  accidisset,  nisi  sibi  ita  per¬ 
suasissent  )  nec  repertum  est  aliquos  periisse. 

Mulieres,  generaliter  notabatur,  aeque  ac  al¬ 
ter  sexus,  non  plectabantur  ;  et  haec  observa¬ 
tio  medicis  Hispanicis,  toties  quoties  febris  se 
monstraverat,  facta  fuit ;  quamvis  enim  foemi- 
nae  multo  magis  numerosae  viris,  anno  mille¬ 
simo  octingentesimo  decimo  tertio,  fuerunt,  cer¬ 
te,  earum  numerus,  quae  e  vita  ereptae  fuerunt, 
non  adeo  magnus  fuit. 

Homines  extenuati,  et  ii,  quorum  compagi¬ 
nes,  morbis  prioribus  aut  pravis  moribus,  labe¬ 
factae  fuerunt,  gravius  quam  robustiores  aut 
abstinentiores,  molestati  fuerunt ;  et  in  plenis 
vel  plethoricis,  febris  fere  sub  forma  gravissima 
grassata  est;  nec  repertum  erat  eos,  sub  hy- 
drargyri  actione  alios  ob  morbos,  exemptos  fuis¬ 
se. 

Hoc  morbo  apparente,  ei  quamprimum  ob¬ 
standum  est,  nam  si  permittatur  progredi,  tem¬ 
pestatis  frigidae  adventus  invenietur  expulsor 
ejus  unicus,  ut  adhuc  semper  repertus  est. 

In  iis  locis,  quibus  pestis  pro  aliquo  tempore 
extitit,  notatum  est,  quando  in  aestate  thermo- 
metrum  supra  centesimum  gradum  Fahren- 
heitii  surgit,  ut  in  Aegypto  accidit,  contagium 
evanescere,  quod  ostendit  frigoris  aut  caloris 
nimium,  suam  virulentiam  perimere. 

Nosocomia  hac  febre  laborantibus,  et  valetu¬ 
dinaria,  ubi  adest  morbi  suspicio,  sub  legibus 
rigidis  Quarantine  dictis,  obligari  debent,  nam 
boni  effectus  qui  ex  hoc  profluxerunt,  anno  mil¬ 
lesimo  octingentesimo  decimo  tertio  Gadibus, 

eum  esse  consilium  magni  momenti  et  efficacita¬ 
tis  evincit.  Quando  proximum  est  mare,  om¬ 
nes  frequenter  innatare,  aut  contra  saepissime 
uti  oportet  balneo  pluviali  vel  aliis  modis.  Ves¬ 
timenta  eorum,  qui  mortui  sunt,  bene  lavari  et 
fumigari,  aut  potius  in  cineres  redigi  debent, 
constat  enim  ut  contagium  communicare  pos¬ 
sint. 

Medici,  qui  hanc  febrem  remittentis  bilio¬ 
sae  speciem,  aeque  ac  qui  typhi  graviorem,  ha¬ 
bent,  vehementer  falluntur,  inter  eas  dignosce¬ 
re  haud  enim  difficile  est ;  hinc,  morbum  esse 
sui  generis  colligere  liceat. 

Exempla  quae  supra  memoravi  clare  osten¬ 
dunt  febrem  esse  contagiosam  :  profecto  mihi 
persuadetur  contagio  specifico  propagatam,  et 
defectu  munditiei  aut  ventilationis  fotam  esse  ; 
nec  talis  persuasio  absurda  apparebit,  quando  fere 
universaliter  confitetur,  ut  omnes  febres  typum 
contagiosum  assumere  possint,  et  eae  nostri  cli¬ 
matis  ita  evadant,  munditiem  negligendo. 

Quia  synocha  hujus  morbi  comes  est,  medici 
contagiosam  esse  negaverunt  \  hoc  autem  con- 

cesso,  haud  consequitur  ut  res  non  ita  se  ha¬ 
beat,  nam  febris  cum  variolae  tum  catarrhi  con¬ 
tagiosi,  hac  indole  est :  haec  proclivitas  autem 
in  rubeola  praecipue  illustrata  est,  et  nemo  ho¬ 
die  adeo  audax  est,  ut  deneget  contagio  allatas 
esse. 


DE  SIGNIS. 

Febris,  de  qua  agendum  est,  modo  derepen* 
te,  alias,  sed  raro,  tarde  et  sensim  adoritur.  Fe¬ 
re  semper  incipit  e  virium  tanto  languore,  ut 
anima  defectura  videatur ;  aliisque  notis,  qua¬ 
les  plerasque  febres  ineuntes  praedicant,  nimii 
rum,  lassitudine,  horrore,  &c. 

Aeger  sibi  frigere  videtur,  aut  apud  dorsum, 
suras,  aut  ubique  corporis*  Dolor  constringens 
capitis  vehementissimus,  praesertim  frontis,  tem¬ 
porum  et  orbitarum  oculorum,  accidit.  Sum¬ 
ma  anxietas  quasi  circa  praecordia  vexat,  quae 

porro  manu  pressa  dolent.  Sitis  vehemens  vix 
sedanda  adest.  Lingua,  quamvis  primis  die¬ 
bus  munda  et  humida,  versus  diem  tertium,  sic¬ 
ca  et  aspera  evadit,  et  saepe  linea  subfusca  in 
centro  vel  utroque  latere  apparet.  Nonnun- 
quam  sapor  est  in  ore  amarus.  Abdominis  do¬ 
lor  plerumque  urget,  cui  alvus  astricta,  et  ali¬ 
quando  praeter  naturam  soluta,  cum  dejectio¬ 
nibus  biliosis,  evenit.  Pulsus  plenus,  firmus,  et 
concitatus  ab  initio,  raro  infra  centum  in  horae 
sexagesima  parte  est.  Oculi  tetrici  et  ebrio¬ 
si,  et  facies  florida,  interdum  apparent.  Hae¬ 
morrhagia  e  gingivis,  fere  circa  diem  quartum, 
se  ostendit,  quum  pulsus  debilis,  inordinatus,  et 
aliquando  abnormis  evadit.  Nausea  aegro  sum¬ 
mam  molestiam  praebet,  et  vomitus  materiae  bi¬ 
liosae,  et  ingestorum  prius  receptorum,  superve¬ 
nit.  Singultus.  Urinae  parva  copia,  fere  limpi¬ 
da,  interdum  turbida,  demittitur.  Corporis  color 
subflavidus,  primo  in  oculis,  et  lateribus  colli, 
versus  diem  quartum  aut  quintum,  se  ostendit, 
et  gradatim  per  coipus  extendit.  Urina  ruber- 

rima  evenit.  Vomitus  in  provecto  stadio,  ma¬ 
teriae  grumosae  similis  coffaeae  sedimento,  ac¬ 
cidit.  Petechiae  nigrae,  aut  maculae  lividae 
per  cutem  sparsae,  interdum,  sed  raro,  viden¬ 
tur.  Pulsus  exilis  et  pervagus  evenit,  vix  sen¬ 
tiendus.  Ingens  est  anxietas,  molestia,  inquie¬ 
tudo  et  jactatio  capitis,  brachiorum  et  crurum, 
cum  summae  molestiae  signis.  Omnia  haec,  si¬ 
ne  mente  aliena  saepe  apparent ;  sed  delirium, 
aliquando  ferox,  nonnunquam  mite  et  mussitans, 
vel  coma,  vel  convulsiones  hoc  tempore  aggre¬ 
diuntur.  Facies  ht  purpurea  aut  livida.  Sphinc¬ 
teres  relaxantur,  cum  dejectionibus  nigris  aut 
sanguinolentis,  aut  urinae  emissione,  sanguine 
tincto  ;  vel  haud  raro,  alvus  pertinaciter  astric¬ 
ta,  nec  sine  ope  solvenda,  et  urina  prorsus  sup¬ 
primitur,  sine  pube  tumefacta,  vel  etiam  deside¬ 
rio  vel  cura  eam  reddendi.  Hoc  ultimum  sig¬ 
num  in  exemplis  mortiferis  saepe  adesse  obser¬ 
vatur.  Extremitates  hunt  frigidae,  cum  odore 
corporis  cadaveroso,  et  aeger  infelix  circa  diem 
septimum  mortalitatem  explet, 

Non  omnia  haec  symptomata  in  singulis  casi- 

bus  infauste  desinentibus,  multo  minus  omni¬ 
bus  in  exemplis  febris  redeuntis,  semet  ostende¬ 
re  expectandum  est ;  nam  multa  eorum  signa 
solita  febris  cujusvis  provectae  tantum,  nonnul¬ 
la  unum  vel  alterum  signorum  infaustorum  ex¬ 
hibent  ;  dum  plurimi  aegri  post  quaedam  ex  his 
conjuncta  convaluerunt ;  et,  contra,  aeger  sae¬ 
pe,  quando  nulla  symptomata  talem  eventum 
praemonebant,  morti  succubuit. 


CADAVERIS  SECTIO, 

Cerebrum  prorsus  sanum  et  naturale,  ut  vi¬ 
deretur,  saepissime  reperitur  :  interdum  menin- 
ges  lene  inflammantur,  aut  vasa  sanguine  prae¬ 
ter  naturam  tumuerunt,  aut  lympha  coagulabi- 
lis  in  superficiem  ejecta  reperta  est.  Aliquan¬ 
do  fluidum  ventriculorum  augetur,  et  interdum 
serum  inter  meninges  et  ad  basin  cerebri  effun¬ 
ditur.  Nonnunquam  parvae  extravasationes  san¬ 
guinolentae,  et  quibusdam  in  exemplis,  macu¬ 
lae  gangraenosae  in  superficie  detectae  sunt 

Pulmones  interdum  inflammati  reperiuntur, 
sine  ullis  signis  pneumonicis  praecedentibus. 

Hepar  saepe  mutatum  et  modis  valde  diver¬ 
sis  deprehenditur  ;  aliquando  est  rubrum,  et  mul¬ 
tum  sanguinis  continet ;  interdum  ampliatum, 
et  nonnunquam  minutum  quod  ad  molem ;  ali¬ 
quando  colore  cinereo  pallido,  et  saepissime  sa¬ 
num  et  naturale  detegitur. 

Vesica  fellis,  tunicis  densatis,  et  bile  viridi 
aut  fusca  plena,  sed  aliquando  inanis,  reperitur. 

Cor  fere  semper  sanum  est. 

Intestina  et  omenta  nonnunquam  inflamma¬ 
ta,  interdum  gangraenosa,  et  saepe  naturalia,  in¬ 
veniuntur. 

Ventriculus  plus  minusve  inflammatus  depre¬ 
henditur  :  maculae  rubrae  aut  lividae  per  eum 
sparsae  videntur  ;■  eae  fere  circa  cardiam  nume¬ 
rosissimae  sunt.  Pars  inferior  oesophagi,  et  ini¬ 
tium  duodeni,  pustulis  quasi  a  ventriculo  ten¬ 
dentibus,  saepe  obducuntur.  Ventriculus  co- 

*  4  _  j-  jf 

pia  fluidi  fusci  vel  nigri,  deorsum  in  duodenum 
manantis,  frequentissime  impleri,  detegitur  $  hoc 

fluidum,  quoad  colorem,  simile  est  materiae  ante 
mortem  vomitu  ejectae. 


DE  CAUSIS. 

Ex  iis  supra  dictis,  hunc  morbum  a  contagio 
oriri,  et  effluvia,  e  corpore  laborante,  emissa, 
propagari,  mihi  persuadetur.  Causae,  quae  cor¬ 
pus  huic  febri  obnoxium  reddunt,  esse  viden¬ 
tur,  quaecunque  corpus  debilitent,  sicuti,  intem¬ 
perantia  omnigena  ;  diaeta  parca  aut  parum  nu¬ 
triens  ;  aer  impurus  ;  affectus  animi  deprimen¬ 
tes  ;  morbi  praeeuntes  ;  status  aeris  peculiaris, 
nam  quando  Eurus  diu  duraverat,  notabatur 
plurimos  hac  febre  implicitos  fuisse.  Plethora, 
sine  dubio,  causa  praedisponens  habeatur ;  nam 
inter  homines  plethoricos  maxime  grassata  est, 
et  valde  lethalis  semper  evasit. 

DE  DIAGNOSI. 

Ad  initium,  hic  morbus  aliis  cum  febribus 
confundi  potest,  rigoribus  enim  aliisque  rebrium 
signis  fere  incipit,  sed  vix  in  progressu. 

Febris  de  qua  agendum  est,  a  multis,  remit¬ 
tentis  biliosae  speciem  esse  habetur,  sed  valde 
diversae  sunt;  nam  remittens  paulatim  fere  acce¬ 
dit,  et  saepe  diu  manet,  cum  remissionibus  et 
exacerbationibus  satis  evidenti dus  ;  dum  febris 
flava  Hispaniae  aliquando  subito  adoritur,  sae¬ 
pe  celeriter  ingravescit,  et  intra  definitum  tem¬ 
pus  terminat. 

Bene  notata  est  febrem  flavam  nunquam  in¬ 
duere  speciem  vel  remittentis  vel  intermittentis, 
nec  formam  sibi  propriam  mutare ;  et  quod  in¬ 
signe  est,  (si  iis  affinis  sit,)  nec  eam  viscerum 
obstructiones  nec  hydropes  sequuntur. 

Dubitandum  est,  an  remittentes  aut  intermit¬ 
tentes  unquam  prodierunt  sine  raiasmatis  palu- 

dum  impulsu  ;  sed  haec,  procul  a  paludibus,  et 
sine  miasmatis  accessu,  oritur  ;  hinc  ab  his,  hic 
morbus  adeo  differt,  ut  eos  affines  esse,  vix,  ac 
ne  vix  quidem,  deducere  possumus. 

Semel  tantum  in  decursu  vitae  aliquem  affi¬ 
cit,  quod,  a  febre  flava  ut  in  India  Occidentali 
grassatur,  maxime  distat. 

Typho,  multis  in  rebus,  haud  absimilis  est, 
quin  incipit  cum  corporis  incitatione,  cui  sum¬ 
ma  virium  prostratio  supervenit  $  nec  in  iisdem 
temporibus  tamen,  nec  regionibus  apparent ; 
nam  typhus  in  regionibus  frigidis  humidisque 
maxime  viget,  rarius  in  calidioribus  ;  dum  fe¬ 
bris  flava  Hispaniae  semper  ad  finem  aestatis 
vel  autumni  initium  sese  ostendit,  et  dum  tem¬ 
pus  frigescit,  gradatim  evanescit :  hinc*  gradu 
caloris  certo  opus  est,  ad  contagium  hujus  mor¬ 
bi  propagandum ;  nunquam  enim,  quantum  scio, 
ultra  latitudinis  septentrionalis  quadragesimum 
gradum  viguit.  Plethoricos  etiam  saepe  et  gra¬ 
vius  afficit,  quod  in  typho  aliter  notum  est. 

Signa  huic  propria  sunt,  vomitus  materiae 
erumosae  coffaeae  sedimento  similis,  haemor- 

rhagia  e  gingivis,  et  flavedo  cutis,  quae  primo  in 
oculis  se  ostendit,  et  gradatim  per  universum 
corpus  sese  diffundit ;  quamvis  enim  hoc  ulti¬ 
mum  indicium  in  quibusdam  aliis  morbis  appa¬ 
ret,  non  iis  proprium  existimetur,  sed  in  hac  fe¬ 
bre  semper  adest. 

Quum  febris  epidemica  grassatur,  cum  signis 
supra  dictis,  et  sub  iisdem  conditionibus,  de 
ejus  natura  vix  locus  est  dubitandi. 


DE  PROGNOSI. 

Prognosis  hujus  morbi  cum  summa  cautela 
danda  est.  Quando  capitis  dolor  non  maxime 
urget ;  lingua  humida,  munda,  liberaque  ab 
crusta  subnigra,  perstat;  alvus  soluta,  et  faeces 
coloris  subfkvi;  pulsus  moderatus;  corporis 
calor  haud  multum  praeter  naturam  surgit,  et 
cutis  mollis,  cum  diaphoresi  leni  obducta  ;  ocu¬ 
li,  colore  subdavido,  leniter  suffusi  circa  diem 
quartum  aut  quintum,  qui  corporis  omnes  par» 

tes  gradatim  pervadit,  et  nisi  nausea  et  vomi¬ 
tus  adsunt,  exitum  felicem  sperare  licet. 

Contra,  quum  capitis  dolor  aegrum  graviter 
vexat ;  pulsus  maxime  inordinatus,  debilis  et  ab¬ 
normis  fit ;  functiones  turbatae  ;  cutis  sicca,  et 
calor  ingens  morbidus ;  lingua  immunda,  et  crus¬ 
ta  subnigra  obducta  ;  alvus  pertinaciter  astric¬ 
ta,  aut  materiae  faeculentae  nigrae  vel  sangui- 

• 

nolentae  dejectio  ;  urinae  suppressio  ;  totius 
corporis  color  aureus  ;  singultus  ;  respiratio  dif¬ 
ficilis  ;  petechiae  nigrae,  aut  maculae  lividae  ; 
vomitus  materiae  grumosae  similis  coffaeae  sedi¬ 
mento  ;  dolor  circa  praecordia  ingens  ;  sudores 
frigidi,  profusi  et  viscidi ;  prognosin  faustam 
non  licet  nobis  proferre. 

Omnium  signorum  recessio  ita  subita,  morbo 
ineunte,  ut  aegrum,  caeteris  paribus,  integrum 
relinqueret,  malum  indicium  haberi  debet;  nam 
nonnulla  signorum  gravium,  plerumque  huic  re¬ 
missioni  fallaci  supervenerunt. 

Tendinum  subsultus  ;  coma  ;  sphincterum  re¬ 
laxatio  ;  maculae  lividae  per  corpus  sparsae,  aut 
petechiae  ;  extremitates  frigidae ;  odor  corpo- 

ris  cadaverosus  $  mortem  in  propinquo  decla¬ 
rant. 


DE  MEDENDI  RATIONE. 

Summa  medici  attentio  ad  ventilationem  ad¬ 
hibenda  est ;  hac  enim  neglecta,  omnes  futuri 
conatus,  magna  ex  parte,  frustrati  erunt.  Aeger 
protinus  in  cubiculum  spatiosum,  per  quod  aer 
liberum  transitum  habet,  admovendus  est,  et  cu¬ 
bilis  lodices  leves  superimponendae  sunt.  Su¬ 
pervacuum  est  dicere,  summam  munditiem  pioi- 
sus  necessariam  esse.  Vestimenta  ejus  statim 
removenda  sunt,  et  in  cineres  redigenda,  ut  iis 
contagium  non  propagatum  sit ;  et  totum  aegri 
corpus  aqua  et  aceto  bene  lavandum  est :  hoc, 
calorem  febrilem,  et  capitis  dolorem,  semper  ita 
prementem,  minuere  haud  multum  non  adjuvat. 

An  venaesectione  uteremur,  hoc  consilio,  ta¬ 
lem  litem  praebuit,  qualis  nunquam  fere  medi- 


DE  FEBRE  FLAVA  HISPANIAE. 


<20 

cos  exercuerit,  post  philosophorum  mathemati¬ 
corum  et  chemicorum  tempora. 

Aliqui  medicorum  venaesectione  usi  sunt, 
omnibus  in  exemplis,  quam  febris  synocha,  et 
impetus  sanguinis  auctus,  versus  caput,  postula¬ 
bant,  et  cum  bono  fructu,  ut  aiunt  In  India 
Occidentali,  sanguinis  missio  valde  celebranda 
est,  et  librae  quinque,  prima,  et  tres,  detractione 
secunda,  eodem  die,  haud  raro  missae  sunt 
Si  hoc  depletionis  genus  tantas  laudes  bene 
meruisset,  quantas  ejus  fautores  ei  attribuerunt, 
mirum  est  quod  aliquis  adhuc  repertus,  qui  e- 
jus  usum  vituperet ;  quinetiam  in  India  Occi¬ 
dentali,  multi  habiles  et  gnavi  medici  sunt,  qui 
etiamnum  remedium  esse  ineptum  existimant 
Alii  etiam,  hanc  febrem  longe  aliter  respi¬ 
ciunt,  et  nec  febrem  synocham,  nec  impetum 
sanguinis  auctum,  versus  caput,  autumant  de¬ 
pletionem  desiderare  ;  solummodo  ut  typum 
typhi  graviorem  habent,  coelo*variatum,  itaque 
alio  modo  morbum  debellant  Utrumque  stre¬ 
nuos  propugnatores  habet,  qui  suas  medendi  ra¬ 
tiones  summis  laudibus  extulerunt 

Si  tales  enarrationes,  ea  fiducia,  qua  in  lucem 
editae  sunt,  accipi  possint,  haud  multum  huma¬ 
num  genus  expetere,  aut  medicos  proponere, 
haberet,  ad  hunc  pertimescendum  morbum  co¬ 
hibendum  ;  sed  auctores  hujusmodi  magis  soli- 
citi,  suas  diversas  medendi  rationes  sustinere 
videntur,  quam  exempla  suppeditare,  a  quibus 
consilium  medendi  aptum  institui  possit.  In- 
felicissimum  est,  quando  medici  ut  in  arenam 
descenderent,  et  tam  iratis  animis,  de  lana  capri¬ 
na  contenderent,  dum  rem  gravem  omnino  ne- 
gligunt ;  et  etiam  aiios,  consecutiones  praestan- 
tissimas  inferentes,  absterrent,  metu  utriusvis 
factionis  in  opprobrium  incurrendi. 

Quatenus  depletio  tam  magna  exigitur,  hi  so¬ 
lummodo  qui  morbum  viderent,  judicare  pos¬ 
sint 

Febris  synocha  haud  parva,  sine  dubio,  aeque 
ac  impetus  sanguinis  auctus,  versus  caput,  mor¬ 
bo  ineunte,  plerumque  existunt ;  nec  denegari 
potest,  quin  exempla  obveniant,  in  quibus  neces¬ 
saria  est  venaesectio,  sed  ea  perrara  sunt.  Debi¬ 
litas,  quae  naturaliter  tali  incitationi  superve- 

nit,  plurimis  in  exemplis,  a  sanguinis  detrac¬ 
tione  absterrere  sat  est,  ne  vis  vitae  ita  depri¬ 
matur,  ut  omnes  futuri  conatus  eam  reficere 
frustrati  forent.  A  minimo  fructu,  qui  ejus  u- 
sum  Gadibus  comitabatur,  aeque  ac  a  febris  na¬ 
tura,  eam  aliter  quam  auxilium  cum  summa  per¬ 
nicie  refertum,  intueri  non  possum,  (praesertim 
si  in  omni  casu  adhibeatur,)  nec  ejus  usum  com¬ 
mendare,  sed  cum  maxima  cautela,  et  solum  ad 
signa  urgentia  mitiganda. 

■  ^i> 

Missio  sanguinis  topica  tutius  quam  genera¬ 
lis  peragatur,  et  sine  periculo  debilitatem  indu¬ 
cendi.  Hirudines  sex  vel  decem  temporibus 
applicatae,  cum  cucurbitula  postea,  tantum  san¬ 
guinis  detrahere  poterunt,  quantum  sufficit,  ple- 
thoram  localem  sublevare,  aut  vasis  cerebri  con¬ 
gestionem  prohibere.  Cucurbitulae  cruentae 
hoc  consilio  quoque  admovendae  sunt. 

Applicationes  frigidae,  sicuti  murias  ammo- 
niae  cum  aceto,  vel  murias  sodae  aqua  com¬ 
mistus,  aut  aqua  gelida  simpliciter,  repetitae, 
capite  raso,  arteriarum  actionem  moderare,  et 
capitis  dolorem  minuere,  valeant. 

Apud  initium,  purgantia  ita  adhibita,  ut  de¬ 
jectiones  duas  tresve  plenas,  intra  primas  horas 
viginti  quatuor,  moveant,  utilissima  sunt  reme¬ 
dia  in  febre  minuenda  ;  veluti,  submuriatis  hy- 
drargyri  grana  decem  in  pilulas  formanda  :  et 
si  haec  non  bene  respondeant,  cum  extracti  co¬ 
locynthidis  compositi  granis  quinque  decemve 
conjungenda,  et  donec  alvus  soluta  fiat,  repeten¬ 
da  sunt.  CJysmata  emollientia  subinde  injicien¬ 
da  sunt,  a  materia  acri  quae  haud  raro  aegro 
tantam  molestiam  praebet,  intestina  liberare. 
Enemata  laxantia  alternanda  sunt,  si  opus  est. 

Emetica,  quae  febribus  communibus  ineunti¬ 
bus  magnopere  profuerunt,  quia  illam  irritabili¬ 
tatem  ventriculi  tam  frequentem  et  adeo  letha- 
lem  in  hoc  morbo  excitarunt,  exhibere  non 
possumus.  Ob  eandem  causam,  praeparationes 
antimonii,  tam  saepe  utiles  repertas,  utpote  cu¬ 
tem  solventes,  omittere  necesse  est,  quia  doses 
harum  minutissimae,  nauseam  et  vomitum  haud 
raro  inducunt.  Alia  diaphoretica,  nisi  haustus, 
ex  subcarbonate  sodae  et  acido  citrico  confec¬ 
tus,  qui  jam  effervescens  bene  vomitum  conso¬ 
pit,  nocent. 

Summa  cutis  hac  febre  implicitis,  non  minus 
fere  quam  scarlatina  oppressis  incalescit.  Hic 
ardor  summam  aegrotanti  molestiam  facessit. 
Optime  ei  succuritur  remedio  illo  simplicissimo, 
et  naturae  convenientissimo,  aqua  frigida  corpo¬ 
ri  affusa.  Aqua  non,  nisi  corpore  ultra  naturam 
calente,  affundenda  est.  Si  aeger  inhorrescat, 
intermitti  hoc  auxilium  debeat ;  sicuti  vero  prae¬ 
cepta  de  hac  re  Curreiana  observemus,  vix,  aut 
ne  nix  quidem  errabimus.  Si  rite  et  tempestive 
aqua  adhibetur,  febrem  lenit,  sitim  aliqua  ex 
parte  restinguit,  summum  corpus  refrigerat,  cu¬ 
tis  halitum  elicit,  et  saepe  dormire  facit. 

Nec  solum  extrinsecus  aqua  juvat  admota.  Ad¬ 
modum  recreant  et  prosunt  potus  aciduli  et  ge¬ 
lidi  ;  medici,  sudorem  alia  ope  nulla  melius  e- 
vocari,  ardoremque  corporis  sedari  testantur. 
Accedit  ad  haec,  quod  hujuscemodi  potus,  quo 
minus  inflammetur  ventriculus  obstant,  aut  in¬ 
flammationem,  si  jam  subest,  devincunt  aut  mi¬ 
nuunt. 

Si  post  exhibitionem  remediorum  supra  dicto- 
rum,  dolorem  capitis  parum  cesserit,  aut  si  de- 

lirium  adsit,  emplastro  meloes  vesicatorii  idem 
exulcerare  oportebit.  Hoc  nonnunquam,  dum 
alia  spem  fefellerunt,  delirium  et  capitis  dolo¬ 
rem  minuit,  somnosque  refecturos  conciliavit. 

Hydrargyrum  in  systema,  ut  hoc  plene  et  ci¬ 
to  afficeretur,  oportet  injicere.  Ad  hoc  consi¬ 
lium  efficiendum,  submurias,  ratione  duorum 
granorum  secundis  horis,  exhibitus,  utilissimus 
est.  Hoc  modo,  metallum  proxime  ad  partes 
morbosas  admotum,  et  universo  corpore,  et  par¬ 
tibus  quibus  applicatum  fuit,  prodesse,  reper¬ 
tum  est ;  et  quoniam  ventriculus  fere  irritabilis 
est,  idem  pilulae  forma  dandus  est,  cui  semigra- 
num  opii  jungi  possit. 

Quando  vomitus  assidue  vexat,  abnormem 
ventriculi  actionem  coercere  debemus,  frictio¬ 
nibus,  opiatis  ejus  regioni,  fotibus  aut  rubefacien¬ 
tibus  eidem,  ut  cataplasmate  sinapis,  applicatis  ; 
et  si  non  valeant,  vesicatorium  hypochondrio 
sinistro  admovendum  est :  saepe  granum  unum 
opii  solidi,  pilulae  forma,  tertia  vel  quarta  qua¬ 
que  hora,  cum  eventu  felicissimo,  exhibendum 

est.  Aqua  supercarbonatis  potassae  vel  sodae, 
ad  nauseam  sedandam,  libere  bibatur. 

Contra  singultum,  opium  cum  ethere  sulphu- 
rico  conjunctum,  etiam  sinapis  cataplasmata  pe¬ 
dibus  applicata,  propria  sunt.  Urinae  suppres¬ 
sio  tollenda  est  clysmatibus,  diureticis,  sicuti 
spiritus  etheris  nitrosi,  &c.,  et  fotibus  in  vesicae 
regione. 

Febre  inclinante,  vim  vitae,  quae  semper  est 
maxime  prostrata,  auxiliari  necesse  est.  Hoc 
morbi  stadio,  cortex  cinchonae  officinalis,  aroma¬ 
ticis  conjunctus,  sumendus,  tali  modo  ut  quam 
minime  ventriculum  gravet ;  singula  ex  eo  prae¬ 
parata  experiendum,  et  id  demum  anteponen¬ 
dum,  quod  huic  visceri  melius  convenire  videa¬ 
tur.  Amara,  ut  gentiana,  aut  calumba,  aut 
quassia,  pro  re  nata,  porrigenda  sint.  Vinum, 
portiunculis  subinde,  hauriatur,  et  remedium 
est  potentissimum  ad  vires  reficiendas. 

Potui  inter  haec  aptissima  sunt  aqua  acidis 
plantarum  imbuta,  aut  cerevisiae  tenues,  aut 

t  9  % 

fortiores  ;  quippe  quae  viribus  opitulantur,  et 
putredini  occurrunt. 

Cibi  facillimi  concocti,  et  ii  qui  plurimum 
nutrimenti  praebent,  aegro  dandi  sunt;  sed  sum¬ 
ma  cura  est  adhibenda,  ne  aeger  ex  nisu  quovis 
nimio  injuriam  susciperet.  Potus,  cibus  et 
medicamenta  parcissime  atque  idoneis  interval¬ 
lis,  ei  porrigenda  sunt,  quia  haec,  utcunque  mo¬ 
dice  sumpta,  ad  vomitum  inducendum  procli¬ 
via  sunt.  Si  hoc  indicium,  semper  metuendum, 
nunc  prodit,  mortem  haud  procul  abesse  denun- 
ciat. 

Per  totum  morbi  decursum,  quiete  et  absen¬ 
tia  nimiae  lucis  opus  est ;  et  omnia,  quae  aegri 
metum,  cui  valde  addictus  est,  excitarent  vel 
augerent,  ab  adstantibus  sedule  cavenda  sunt. 

Inter  convalescendum,  exercitatio  sub  divo, 
viribus  accommodato,  citra  fatigationem,  ad  va¬ 
lidas  functiones  promovendas,  maxime  conve¬ 
nit. 

